Ys - Read book online
Man met die donker bril
Man met die donker bril vlek die ruwe, meedoënlose en patetiese wêreld van die grootstad oop – 'n realiteit wat sekerlik bestaan en wat hier lewend uitgebeeld word.
Don. Max. Herklaas. Kitty. Grace …   tien besondere mense in 'n rou verhaal oor die drifte, moord en dryfvere van mense in die grootstad.
Ella Neser, befaamde speurder uit die Abel-trilogie en ​meer onlangs, Die verdwyning van Billy Katz, is weer op die spoor van 'n raaiselagtige moord. In 'n voorstad van Johannesburg word Clara Heyns, voorbeeldige moeder van twee en weldoener van die gemeenskap, dood gevind met engelvlerke aan. Haar man is die hoofverdagte maar dan forseer die polisiehoof haar om elders oplossings te vind. Hoekom? Te midde van kantoorpolitiek vind Ella boonop uit daar is 'n rooikop wat by haar geliefde Lou uithang. Haar ou vrese borrel na bo: wie kan sy vertrou en wie nie? En hoekom op aarde word Fred Lange skielik as 'n beter speurder as sy beskou? ​Die dood van 'n goeie vrou het 'n storielyn wat die slimste leser sal fnuik. Chris Karsten op sy beste.
"Die rykes kyk na mekaar, die armes moet na hulleself omsien. Of alle klein dorpies dit doen, weet ek nie, maar Allesverloren doen dit beslis. Aanmekaar. En die ergste van alles is dat hulle dit nie eens meer agterkom nie. Dit word net van geslag tot geslag so aangegee. Jy raak gewoond daaraan om saam met jou kliek te swem om bo te bly. Ek dink tannie Erta het moeg geraak vir swem. En omdat sy verkies het om anders te leef, het hulle haar verwerp."
"Niemand gaan seerkry nie," sê Nita Versteeg voordat sy Riaan Rabe op 'n wilde wipwaentjierit van owerspel en selfontdelling neem. Dis die resep vir selfvernietiging, weet Riaan, maar niemand hunker so veel na selfverwoesting soos hy self nie.
Riaan Rabe is 'n suksesvolle versekeringsdeskundige, lojale egenoot en uitstekende vader. Maar dan word hy voor die grootste versoeking van sy lewe geplaas. Sy uitdaging kom in die vorm van 'n paar pragtige boudjies aan 'n pragtige 27-jarige verleidster. Aanvanklik verset Riaan hom teen die paradys-appel wat in sy skoot val, maar gaandeweg begin sy weerstand verkrummel…
Die Owerspel van Riaan Rabe is 'n diep menslike verhaal van 'n man wat besef dat sy eie sukses net te danke is aan die genade dat hy nog nooit voorheen deur sy eie swakheid gekonfronteer is nie.